“กรภัทร” มอง SET แกว่งตัวไซด์เวย์อัพ เน้นลงทุนหุ้น “โรงกลั่น”
“กรภัทร วรเชษฐ์” คาด SET แกว่งตัวไซด์เวย์อัพ แนะสอยหุ้นโรงกลั่น TOP-PTTGC รับปัจจัยบวกค่าการกลั่นปรับขึ้นกว่า 60% พ่วง 1 หุ้นค้าปลีก ชู CPALL
“กรภัทร” มอง SET แกว่งตัวไซด์เวย์อัพ คัด 2 หุ้นโรงกลั่นน่าลงทุน TOP-PTTGC พร้อมเก็บหุ้นค้าปลีก
23 มี.ค. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ กรุงศรี พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (23 มี.ค. 66) ว่าแนวโน้มตลาดหุ้นไทยมีโอกาสแกว่งตัวไซด์เวย์อัพ โดยให้กรอบแนวรับ 1,572 จุด ส่วนแนวต้าน 1,592-1,597 จุด ขณะเดียวกันมองภาพรวมเศรษฐกิจในภูมิภาคเอเชีย คาดว่าจะเริ่มปรับตัวเพิ่มขึ้นตามลำดับหลังช่วงกลางปีนี้
ส่วนกลยุทธ์การลงทุนระยะสั้น แนะนำหุ้นโรงกลั่น ได้แก่ บริษัท ไทยออยล์ จำกัด (มหาชน) หรือ TOP และบริษัท พีทีที โกลบอล เคมิคอล จำกัด (มหาชน) หรือ PTTGC รับปัจจัยบวกค่าการกลั่นปรับเพิ่มขึ้นกว่า 60% เมื่อเทียบกับไตรมาส 4 ปี 65 โดยเชื่อว่าจากค่าการกลั่นที่ปรับเพิ่มขึ้นในปี 66 จะส่งผลให้ผลประกอบการของบริษัทดังกล่าวมีกำไรที่เพิ่มขึ้นด้วย
นอกจากนี้แนะนำหุ้นค้าปลีกอย่าง บริษัท ซีพี ออลล์ จำกัด (มหาชน) หรือ CPALL    
 